stanford-oval/wikipedia huggingface dataset:
ג'וזף גורדון-לוויט
קריירה > תיאטרון

בשנת 2001 הופיע גורדון-לוויט בהופעת הבכורה שלו בתיאטרון בהצגת הבכורה למחזה "Uncle Bob" של במאי התיאטרון אוסטין פנדלטון.
הוא משמש כאחד המפיקים של מחזה הברודוויי הרוסי "Slava's snowshow", והיה מועמד על כך לפרס טוני בשנת 2009.
חיים אישיים

ב-2013, החל לצאת עם טשה מק'קולי, המייסדת והמנכ"לית של חברת הטכנולוגיה "Fellow Robots". ב-20 בדצמבר 2014, הם נישאו. באוגוסט 2015, נולד בנם הבכור, וביוני 2017 נולד בנם השני. באוקטובר 2020 עבר עם משפחתו להתגורר בולינגטון, ניו זילנד לאחר שהעביר לשם את חברת הפקת הטלוויזיה החדשה שלו כדי לצלם בבטחה מחוץ למגפת הקורונה.
באוקטובר 2013, סיפר לוויט בראיון כי הוא מגדיר עצמו כפמיניסט הודות לאימו: "אימי גרמה לכך שאהיה פמיניסט. היא הייתה פעילה בתנועה בשנות ה-60 וה-70. תעשיית הסרטים בהוליווד עברה כברת דרך מאז. ישנה היסטוריה רעה של סקסיזם, אך זה עדיין לא כל הדרך".
גורדון-לוויט הביע תמיכה בפוליטיקאי האמריקני ברני סנדרס לנשיאות ארצות הברית, וכן בגישה הסוציאליסטית-דמוקרטית המזוהה עם סנדרס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1992 | קוראים לי בטהובן | תלמיד #1 |  |
| 1992 | נהר זורם ביניהם | נורמן מקלין הצעיר |  |
| 1994 | Holy Matrimony | איזיקאל "זיק" ג'ייקובסון |  |
| 1994 | Roadflower | ריצ' לירולאנד |  |
| 1994 | מלאכים באזור השער | רוג'ר בומאן |  |
| 1996 | המושבעת | אוליבר לירד |  |
| 1998 | ג'ין המתוקה | טוני |  |
| 1998 | ליל המסכות: 20 שנה אחרי | ג'יימי "ג'ימי" האוול |  |
| 1999 | 10 דברים שאני הכי שונאת אצלך | קמרון ג'יימס |  |
| 2000 | לאסוף את השברים | פלאקו |  |
| 2000 | לולו לנצח | מרטין אלסוורת' |  |
| 2001 | Manic | לייל ג'נסן |  |
| 2002 | כוכב המטמון | ג'ים הוקינס | דיבוב |
| 2003 | מצב לאהבה | אלדר פול ריידר |  |
| 2004 | עור מסתורי | ניל מק'קורמיק |  |
| 2005 | Brick | ברנדן פריי |  |
| 2005 | משחקי גנגסטה | סאם |  |
| 2005 | מתאגרף הצללים | ד"ר דון |  |
| 2007 | The Lookout | כריס פראט |  |
| 2008 | הארכת שירות (אנ') | טומי בורג'ס |  |
| 2008 | Miracle at St. Anna | טים בויל |  |
| 2008 | הנוכלים בלום | מנהל בר |  |
| 2009 | קיל שוט | ריצ'י ניקסון |  |
| 2009 | 500 ימים עם סאמר | טום הנסון | מועמד לפרס גלובוס הזהב לשחקן הטוב ביותר - סרט קומדיה או מוזיקלי (2009) |
| 2009 | אי ודאות | בובי תומפסון |  |
| 2009 | נשים מסובכות | ברט רודריגז |  |
| 2009 | ג'י. איי. ג'ו כוח המחץ | המפקד קוברה |  |
| 2010 | זרוק | הזרוק |  |
| 2010 | Morgan M. Morgansen's Date with Destiny | מורגן מ. מורגנסן | סרט קצר; גם בימוי ועריכה |
| 2010 | אלקטרה לוקס | ברט רודריגז |  |
| 2010 | Morgan and Destiny's Eleventeenth Date: The Zeppelin Zoo | מורגן מ. מורגנסן | סרט קצר; גם בימוי ועריכה |
| 2010 | התחלה | ארתור |  |
| 2011 | 50/50 | אדם לרנר | מועמד לפרס גלובוס הזהב לשחקן הטוב ביותר - סרט קומדיה או מוזיקלי (2011) |
| 2012 | עלייתו של האביר האפל | ג'ון בלייק/רובין |  |
| 2012 | שליחות עירונית | ווילי |  |
| 2012 | לופר | ג'ו | גם מפיק |
| 2012 | לינקולן | רוברט טוד לינקולן |  |
| 2013 | דון ג'ון | ג'ון "דון ג'ון" מרטלו ג'וניור | גם בימוי ותסריט |
| 2014 | הרוח העולה | ג'ירו הוריקושי | דיבוב |
| 2014 | עיר החטאים: עלמה להרוג | ג'וני |  |
| 2014 | ראיון סוף | עצמו |  |
| 2015 | על חבל דק | פיליפ פטי |  |
| 2015 | הלילה שלפני | אית'ן מילר |  |
| 2016 | המרגל סנודן | אדוארד סנודן |  |
| 2017 | מלחמת הכוכבים - פרק 8: אחרוני הג'דיי | סלואן לו | דיבוב |
| 2019 | 7500 | טוביאס אליס |  |
| 2019 | רצח כתוב היטב | הבלש הארדוק | קול; ללא קרדיט |
| 2020 | פרויקט פאוור | פרנק שייבר |  |
| 2020 | משפט השבעה משיקגו | ריצרד שולץ |  |
| 2022 | פינוקיו | ג'ימיני הצרצר | דיבוב |
| 2023 | פלורה ובנה | ג'ף |  |
| 2024 | Greedy People | טרי ברוגן |  |
| יפורסם בהמשך | Wingmen |  | גם בימוי ותסריט |
| יפורסם בהמשך | K Troop | לואיס מריל |  |
| יפורסם בהמשך | White Night |  |  |
| יפורסם בהמשך | Killer Heat |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1988 | Stranger on My Land | ראונדר | סרט טלוויזיה של ABC |
| 1988 | קשרי משפחה | דוגי | 2 פרקים |
| 1989 | Settle the Score | ג'סטין | סרט טלוויזיה |
| 1990 | רצח במשיכת קולמוס | ילד מס' #1 | פרק: "Shear Madness" |
| 1991 | Changes | מת'יו "מאט" האלם | סרט טלוויזיה של NBC |
| 1991 | Hi Honey – I'm Dead | ג'וש סטדלר | סרט טלוויזיה של FOX |
| 1991 | Plymouth | סיימון | סרט טלוויזיה של ABC |
| 1991 | Dark Shadows | דניאל קולינס / דייוויד קולינס | תפקיד ראשי; 11 פרקים |
| 1991 | צ'יינה ביץ' | ארצ'י ווינסלו | פרק: "Quest" |
| 1991 | זינוק לאתמול | קייל | פרק: "Permanent Wave" |
| 1991 | פרקליטי אל איי | ריק ברג | פרק: "Lose the Boss" |
| 1993-1992 | The Powers That Be | פירס וון הורן | תפקיד ראשי (2 עונות); 21 פרקים |
| 1993 | Gregory K | גרגורי קינגסלי | סרט טלוויזיה של ABC |
| 1993 | ד"ר קווין, רופאה במערב | זאק לוסון | פרק: "The Secret" |
| 1995-1993 | רוזאן | ג'ורג' | 4 פרקים |
| 1995 | The Great Elephant Escape | מת'יו | סרט טלוויזיה של ABC |
| 2001-1996 | מפגשים מהסוג האישי | טומי סולומון | תפקיד ראשי (6 עונות); 131 פרקים |
| 1998 | מופע שנות ה-70 | באדי מורגן | פרק: "Eric's Buddy" |
| 2000 | בגבולות המסתורין (אנ') | זאק | פרק: "Something About Harry" |
| 2005 | מספ7ים | סקוט ריינולדס | פרק: "Sacrifice" |
| 2014 - 2015 | HitRecord on TV | מנחה | 2 עונות; גם מפיק בפועל |
| 2015 | מינדי | מאט שרמן | פרק: "While I Was Sleeping" |
| 2015 | החבובות | עצמו | פרק: "Going, Going, Gonzo" |
| 2017 | Comrade Detective | לוסיף | דיבוב; 6 פרקים |
| 2021 | מר קורמן | ג'וש קורמן | תפקיד ראשי; 10 פרקים גם במאי, תסריטאי ומפיק בפועל |
| 2021 | Star Wars: Visions | ג'יי | דיבוב; פרק: "Tatooine Rhapsody" |
| 2021-הווה | Wolfboy and the Everything Factory | פרוספור לוקסקראפט | דיבוב; 10 פרקים גם מפיק בפועל |
| 2022 | הקרב על אובר (אנ') | טרוויס קלאניק (אנ') | תפקיד ראשי; 7 פרקים |
| 2023 | פוקר פייס | טריי מנדז | פרק: "Escape from Shit Mountain" |
הערות שוליים

↑  O'Hehir, Andrew (2007-03-08). "Life's not simple". Retrieved 2009-07-21. salon.com
1 2 3 4 5  "Look out: his star is rising", San Francisco Chronicle, 25/3/2007
↑  "Favorites of a young Rock star" USA Weekend, 4/4/1999
↑  Listening To Pearl Jam Prepped Joseph Gordon-Levitt For 'Lookout' Role". VH1. Retrieved 2008-05-15.
1 2 3  "From Alien Boy to Growing Star in the Indie Universe", The New York Times. Retrieved 2007-03-26.
1 2 3  Roberts, Sheila (2007-03-24). "Joseph Gordon-Levitt Interview, The Lookout". MoviesOnline. Retrieved 2007-03-26.
↑  Schaefer, Stephen (2006-03-29). "Brick by ‘Brick’: Complex roles rebuild Joseph Gordon-Levitt’s love of acting". The Boston Herald. Retrieved 2007-03-26.
↑  Fjerstad, Tatum (2006-04-06). "This film's too cool for school — in a good way". The Minnesota Daily. Retrieved 2007-03-26.
↑  Wright, Andrew (2006-04-06). "On Screen". The Stranger: Seattle's Only Newspaper. Retrieved 2007-03-26.
↑  Rea, Steven (2007-03-25). "On Movies: 'Lookout' can't be called an overnight success". The Philadelphia Inquirer. Retrieved 2007-03-26.
↑  Edelstein, David (2007-03-25). "A Terrible Thing to Waste". New York Magazine. Retrieved 2007-03-26.
↑  "500 Days of Summer (2009)". Retrieved 2009-07-20.
↑  Zacharek, Stephanie (2009-07-19). "(500) Days of Summer". Salon. Retrieved 2009-07-20.
↑  McCarthy, Todd (2009-01-18). "500 Days of Summer". Variety.
↑  Stanhope, Kate (2009-10-31). "January Jones, Joseph Gordon-Levitt to Host SNL, along with Dave Matthews Band as the musical guest". TV Guide. Retrieved 2009-11-02.
| --- | --- |
בקרת זהויות :  NLI: 987007444269605171  PLWABN: 9810534604605606  BIBSYS: 7022511  BNE: XX1168344  BnF: cb141825174 (data)  CiNii: DA1875859X  GND: 141213779  ISNI: 0000 0001 1470 3231  LCCN: no99074342  LNB: 000337969  MusicBrainz: 0698693b-f55c-44f0-b74e-49dd4f977403  NKC: pna2008467257  NLA: 42358221  NTA: 29832329X  RERO: 02-A024331025  SUDOC: 123469899  VIAF: 32207806   WorldCat (עם VIAF): 32207806 
גורדון-לוויט, 2009
פומה (חברה)

| --- | --- |


המטה הראשי של פומה בהרצוגנאורך, גרמניה
 נתונים כלליים
 מייסדים:  רודולף דסלר
 תקופת הפעילות:  1948–הווה (כ־77 שנים)
 חברות בנות:  "קוברה גולף"
 מיקום המטה:  הרצוגנאורך 
 משרד ראשי:  גרמניה הרצוגנאורך, גרמניה
 ענפי תעשייה:  ציוד ספורט
 מוצרים עיקריים:  הלבשה והנעלה
 הכנסות:  6.805 מיליארד אירו (2021)
 רווח תפעולי:  310 מיליון אירו (2021)
 רווח:  269,000,000 אירו (נכון ל־2007) 
 מנכ"ל:  Bjørn Gulden 
 עובדים:  14,332 (2019)
  
 eu.puma.com/de/en/home
 
פומה (בגרמנית: Puma SE) היא חברת הלבשה והנעלה גרמנית גדולה.
היסטוריה > השנים הראשונות: עסק משפחתי

כריסטוף פון וילהלם דסלר היה פועל במפעל נעליים, בעוד אשתו פאולין ניהלה מכבסה קטנה בעיירה הרצוגנאורך (Herzogenaurach), המרוחקת 20 קילומטרים מהעיר נירנברג. אחרי שנשר מבית הספר הצטרף הבן רודולף (רודי) אל אביו לעבודה במפעל. לאחר שחזר מהלחימה במלחמת העולם הראשונה קיבל רודי משרת ניהול במפעל פורצלן ולאחר מכן בעסק לממכר עורות בנירנברג.
אדולף (אדי), בנו השני של כריסטופר, החל לאחר המלחמה לייצר נעלי ספורט באופן עצמאי בעסק שהוקם במכבסה של אימו. ביולי 1924 חזר רודולף "רודי" דסלר לעיירה והקים יחד עם אחיו, אדולף "אדי" דסלר, את "Gebrüder Dassler Schuhfabrik" (מפעל הנעליים של האחים דסלר). באותה תקופה אספקת החשמל לעיירה לא הייתה יציבה ולעיתים האחים נדרשו לייצר חשמל באמצעות שימוש בדוושות שנלקחו מאופניים על מנת להפעיל את מכונות הייצור.
במהלך אולימפיאדת ברלין שהתקיימה בשנת 1936 נסע אדי עם מזוודה מלאה בנעליים מתוצרת החברה לכפר האולימפי והצליח לשכנע את הרץ האפרו אמריקאי ג'סי אוונס לנעול את נעלי החברה במהלך התחרות. אוונס זכה ב-4 מדליות במהלך התחרויות והביא לחברה פרסום רב. בעקבות ההצלחה החל ביקוש גדול לנעליים והחברה מכרה כ-200 אלף זוגות בכל שנה עד לפרוץ מלחמת העולם השנייה.לקראת סוף שנות השלושים ייצרה החברה 11 סוגי נעליים שיועדו לענפי ספורט שונים, אותם ייצרו 100 פועלים.
היסטוריה > מלחמת העולם השנייה: ההיפרדות

לאחר עליית הנאצים לשלטון בגרמניה - הצטרפו שני האחים, רודולף "רודי" דסלר ואדולף "אדי" דסלר, למפלגה הנאצית. במהלך מלחמת העולם השנייה היו קשורים האחים דסלר יחד עם חברות ליצור נעליים אחרות בהקמת מתקן הניסוי לנעליים שהוקם במחנה זקסנהאוזן תוך שימוש באסירים כנסייני נעליים. בנוסף, בין 1943 ל-1945 יוצרו במפעל החברה טילי נ"ט גרמניים מסוג "פנצרשרק", בין היתר על ידי עובדים בכפייה צרפתים. באפריל 1945 הגיעו כוחות בעלות הברית לשערי המפעל והתלבטו האם להפציץ אותו. קייט, אשתו של אדי יצאה אל החיילים ושכנעה אותם שכל רצונם הוא לעסוק בייצור נעליים. מאוחר יותר, החיילים האמריקאים הפכו להיות לקוחות מרכזיים של המפעל.
בין האחים התגלעו חילוקי דעות קשים ובשנת 1948 פרש רודי מן החברה והקים לו חברה עצמאית לה קרא Ruda, שם שהתבסס על האותיות הראשונות בשמו ובשם המשפחה שלו (Rudolf Dassler). מאוחר יותר שינה רודי את שם החברה לPuma.ב-אוגוסט 1949 הקים אדי דסלר חברה חדשה, גם הוא נתן לה שם המבוסס על האותיות התחיליות של שמו ושם משפחתו- אדידס (אדי דסלר). הפירוד בין האחים גרם גם לפירוד בתוך העיירה הקטנה והורגש היטב בקבוצות הכדורגל של העיר - קבוצת ASV Herzogenaurach זכתה לחסות מחברת אדידס ואילו המתחרה העירונית FC Herzogenaurach זכתה לחסות מצד פומה.
בעלות

בשנת 1996 רכש איש העסקים הישראלי ארנון מילצ'ן 12.5% ממניות החברה, אחר כך רכש 12.5% נוספים והפך לבעל השליטה בחברה בשותפות עם איל התקשורת רופרט מרדוק.
פעילות

החברה התפרסמה רבות בזכות נעלי הכדורגל שלה ומתן חסות לכדורגלנים מפורסמים רבים ברחבי העולם אשר עשו שימוש בהן במהלך הקריירה שלהם כגון: פלה, אאוזביו, דייגו מראדונה, יוהאן קרויף, לותר מתאוס, קני דלגליש, ג'אנלואיג'י בופון, דידיה דשאן. בנוסף התפרסמה החברה בזכות נעלי הכדורסל שלה אשר הוצגו בשנת 1968. חברת פומה היא גם נותנת החסות לאתלט יוסיין בולט.
פומה מחזיקה ב-25% מנתח יצרני מותגי הספורט בשוק האמריקני. החברה היא יצרנית עיקרית למירוץ הפורמולה 1 ובעיקר למירוץ הנאסקאר האמריקני. כמו כן, ידעה החברה הצלחה רבה בעקבות מתן חסות ראשית ותלבושת נבחרת איטליה בכדורגל במהלך זכייתה בגביע העולמי בשנת 2006. חברת פומה מייצרת בנוסף נעלי בייסבול.
פעילות > בישראל

פומה יובאה לישראל על ידי דלתא בשנת 2019 עבר המותג לידי קבוצת אירני.
בשנת 2016 חתמה על חוזה עם הפועל באר שבע. בשנת 2018 חתמה חברת פומה על חוזה עם ההתאחדות לכדורגל בישראל והפכה למלבישה הרשמית של נבחרת ישראל בכדורגל עד לסיום שנת 2024.ובשנת 2021 חברת פומה חתמה על חוזה רב שנתי עם קבוצת הכדורסל מכבי תל אביב.
גלריית תמונות

נעלי ריצה
שחקן קריקט נועל נעלי פומה
חנות למוצרי פומה
הערות שוליים

1 2  The Town that Sibling Rivalry Built, and Divided, dw.com
↑  How Adidas and Puma were born, in.rediff.com, 8 November 2005
↑  Adidas History, Fibre2fashion.com
↑   עופר אדרת, הספורטאי היהודי שרץ בשביל הנאצים ונשאר בחיים, באתר הארץ, 6 בפברואר 2015
↑  Robert Kuhn and Thomas Thiel Shoes and Nazi Bazookas: The Prehistory of Adidas and Puma, Der Spiegel. 4 March 2009.
↑  Jennifer Barrett, The History of Adidas and Puma, Newsweek, 13 May 2008
↑  History, אתר החברה
↑  בלומברג, פרנקפורט, ‏ארנון מילצ'ן רכש 12.5% ממניות "פומה" - ומנייתה קפצה ב-13%, באתר גלובס, 11 בנובמבר 1996
↑  ארנון מילצ'ן ישדך בין הוליווד לתעשיית הספורט, באתר גלובס, 13 במרץ 1997
↑  ניר נתן, לוס אנג'לס, ‏חברתו של ארנון מילצ'ן תשתף פעולה עם חטיבות הספורט של רופרט מרדוק, באתר גלובס, 28 במרץ 1999
↑  שני מוזס, ‏הקרב על הנמר: המותג פומה בישראל יעבור מידי דלתא לקבוצת אירני, באתר גלובס, 27 באוגוסט 2019
↑  חדשות חוץ, פומה מסיימת את החוזה עם נבחרת ישראל בכדורגל, באתר כלכליסט, 12 בדצמבר 2023
↑  מכבי ופומה חתמו על הסכם רב-שנתי, באתר Maccabi Tel Aviv Basketball Club
| --- | --- |
בקרת זהויות :  NLI: 987007366644605171  GND: 16030456-8  LCCN: n2007062110  NKC: vse2016910691  SUDOC: 124599818  VIAF: 296742847   WorldCat (עם VIAF): 296742847
אלדד בק

| --- | --- |

אלדד בק ברדיו תל אביב, 2017
 לידה:  4 במאי 1965 (בן 59) ישראל חיפה, ישראל
 מדינה:  ישראל ישראל
 השכלה:  סורבון 
 עיסוק:  עיתונאי, סופר
 מעסיק:  ישראל היום
 סוג כתב:  חדשות חוץ
 קישורים חיצוניים
 טוויטר:  eldadbeck
 
אלדד בק (נולד ב-4 במאי 1965) הוא עיתונאי וסופר ישראלי.
ביוגרפיה

אבי סבו של אלדד בק, הרמן בק, נולד בלמברג ונרצח בשואה במחנה ההשמדה סוביבור. סבו של אלדד, הוגו בק, הצליח לברוח מבעוד מועד לארץ ישראל.
אלדד בק נולד בחיפה, והיה חניך בשבט "משוטטי בכרמל" של תנועת הצופים. הוא עיתונאי מאז שירותו הצבאי. שימש בעבר ככתב לענייני המזרח התיכון בגלי צה"ל ובעיתון "חדשות", כעורך חדשות החוץ בעיתון "הארץ", וכנציג של כלי תקשורת ישראליים שונים בצרפת, באוסטריה ובגרמניה.
בין השנים 2002–2016 שימש ככתב "ידיעות אחרונות" בגרמניה ובמרכז אירופה. בין השנים 2017-2024 שימש ככתב באירופה עבור "ישראל היום".
לבק תואר DEUG (Diplôme d'études universitaires générales) בלימודי ערבית ואסלאם מאוניברסיטת הסורבון בפריז.
הוא מחזיק בדרכון אירופי, המאפשר לו להיכנס למדינות מוסלמיות רבות האסורות לכניסה לישראלים, ובהן סוריה, לבנון, עיראק, איראן, פקיסטן, סודאן ואפגניסטן. על ביקוריו במדינות אלה כתב את ספרו "מעבר לגבול".
בשנת 2015 קיבל את אות "שגרירים ברשת" מטעם אוניברסיטת חיפה על תרומתו כעיתונאי למאבק באנטישמיות המודרנית ולחיזוק תדמיתה של ישראל בעולם.
דעותיו

לדבריו, במרבית שנותיו השתייך למחנה השמאל. הוא תמך בהסכמי אוסלו ואף הצביע למפלגת מרצ, עד שלטענתו התפכח מ"אשליית השלום", בעקבות עבודתו עם הפלסטינים. לקראת הבחירות לכנסת העשרים ושלוש ב-2020 הודיע על תמיכתו בליכוד בבחירות.
בספרו "גרמניה, אחרת" מפריך בק את הטענה כי גרמניה השקיעה מאמצים בהתמודדות עם עברה הנאצי. לדעתו, כדי להשתחרר מהדימוי הנאצי השקיעה המדינה את מרב מאמציה ביצירת תדמית חיובית בדעת הקהל העולמית שהיא אכן כזו, אך בפועל הדברים הפוכים.
חיים אישיים

מאז שנת 2000 חי בק עם בן זוגו.
ספריו

מעבר לגבול, הוצאת משכל (ידיעות ספרים), 2009 (350 עמודים) – על מסעות ומפגשים במדינות ערב והאסלאם.
גרמניה, אחרת, הוצאת משכל (ידיעות ספרים), 2014 (413 עמודים) – על אנטישמיות בגרמניה שאחרי מלחמת העולם השנייה.
הקנצלרית: מרקל, ישראל והיהודים, הוצאת ידיעות אחרונות, ספרי חמד, 2017 (415 עמודים) – על קנצלרית גרמניה אנגלה מרקל ויחסה ליהודים וישראל.
אלטרנטיבה – ימין חדש לגרמניה?, הוצאת רסלינג, 2022
פיוס מאוחר - סיפור היחסים הסוערים בין אוסטריה וישראל, הוצאת רסלינג, 2024.
הערות שוליים

↑  אלדד בק, גרמניה, אחרת, עמ' 414.
↑  ניר איסקוב, ‏היה נכון: חוויות הקיץ של בוגרי שבט הצופים הראשון בישראל, באתר מעריב אונליין, 1 ביולי 2015
1 2  מתוך צדה האחורי של כריכת הספר "הקנצלרית"
↑  אלדד בק, "22 שנה לרצח: סליחה שהאשמתי", ישראל היום, 5 בנובמבר 2017
↑  Emuna Frid, אלדד בק: תמכתי בהסכם אוסלו - סוגיית שתי המדינות מתה!, באתר TOV אקטואליה יהודית, ‏2023-11-09
↑   ציוץ של אלדד בק ברשת החברתית אקס (טוויטר), 25 בפברואר 2020
↑  מתן חסידים, האובססיה הגרמנית: האם המדינה שינתה באמת את פניה? | המגזין, ‏25/07/22
↑  אלדד בק מביע את דעתו על פרסום פרטי חייו האישיים בויקיפדיה, באתר Facebook
↑  אלדד בק, אלדד בק מתייחס פעם נוספת לפרסום פרטים על חייו האישיים בויקיפדיה, באתר פייסבוק, ‏11.3.2022
↑  מעבר לגבול, באתר סימניה
↑  גרמניה, אחרת, באתר סימניה
↑  אריאל בולשטיין, תמיכה עם קריצה | ישראל היום
| --- | --- |
בקרת זהויות :  NLI: 987007305116305171  PLWABN: 9810549880905606  GND: 1113893591  ISNI: 0000 0001 0804 4313  LCCN: no2010005863  SUDOC: 129101249  VIAF: 106869741   WorldCat (עם VIAF): 106869741
נעלי כדורגל

אנימציה תלת־ממדית של נעלי כדורגל
נעלי כדורגל הן סוג של נעליים המיועדות למשחק כדורגל. נעלי כדורגל המיועדות למגרשי דשא יש ניטים על הסוליה החיצונית על מנת לסייע באחיזת הקרקע של השחקן. סוג נוסף של "נעלי כדורגל" ניתן למצוא נעליים המיועדות לרוגבי הכוללות מספר הבדלי עיצוב.
נעלי כדורגל משמשות גם לשחקנים בענפי ספורט אחרים שמשחקים על משטחי דשא, כגון לקרוס, הרלינג, שינטי, קווידיץ' מוגלגים ואפילו משיכת חבל.
היסטוריה

במהלך המאה ה-19 צורות שונות של כדורגל הפכו פופולריות יותר ויותר בבריטניה הגדולה. המשתתפים היו נועלים את נעלי העבודה הכבדים והקשים שלהם כדי לשחק. אלה היו נעלי הכדורגל הראשונים עם חלק קדמי מפלדה ועם שרוכים ארוכים. לנעליים האלה היו לפעמים ניטי מתכת או נעצים בתחתית כך שלשחקנים תהיה יותר אחיזה ויציבות.
לקראת סוף המאה ה-19 תוכננה הנעל הראשונה הספציפית לכדורגל, עשויה עור עבה וכבד להגנה מוגברת; הנעל הראשונה שקלה 500 גרם (18 ounce) והכפילה את משקלה כאשר היא נרטבה.
1900–1940: בתקופה זו סגנון נעלי הכדורגל נשאר בסיסי מאוד. הם נשארו כך במהלך השנים שבין המלחמות, אף על פי שיצרני נעלי כדורגל מפורסמים רבים, כמו גולה, הומל ו-Valsport הפכו פופולריים יותר ויותר.
1940–1960: לאחר מלחמת העולם השנייה, העיצובים של נעלי הכדורגל השתנו באופן דרמטי. הדרום אמריקאים יצרו נעליים קלות וגמישות יותר. עיצוב זה התמקד בהגברת שליטה טובה וכוח בעיטה טוב יותר במקום הנעליים שהתמקדו בהגנה על הרגל. בשנת 1954 הציג אדי דאסלר נעל משולבת ברגים. מה שנתן לנבחרת גרמניה יתרון מוחשי במהלך גמר גביע העולם באותה שנה.
בשנות ה-60 נעלי כדורגל רבות היו בגזרה נמוכה יותר ועוצבו להיות קלות וגמישות יותר. אלה אפשרו לשחקנים הטובים ביותר באירופה ובדרום אמריקה לנוע מהר יותר ולשנות כיוון מהר יותר. מיטר, ג'ומה ואסיקס הצטרפו לשוק נעלי הכדורגל אך אדידס נשארה היצרנית המובילה במהלך העשור הזה, כאשר 75% מהשחקנים במונדיאל 1966 נעלו אדידס.
בשנות ה-70 נראו התקדמות ושינויים משמעותיים רבים בעיצוב נעלי הכדורגל. אלה כללו נעליים קלות יותר ובעלות מגוון רחב יותר של צבעים.
גם החסות לנעליים הפכה לנפוצה יותר.
אדידס עדיין הייתה מובילת השוק בתקופה זו, והוציאה טכנולוגיות חדשות כגון ריפוד כדי לספק הגנה על העקב. בסוף העשור, ב-1979. במהלך תקופה זו, נכנסו לשימוש כמה מסוגי העור הטבעי הנפוצים ביותר: עור קנגורו, עור עגל ועור מלא/פרה. דיאדורה נכנסה לשוק בעשור הזה.
בשנות ה-80 נראתה התפתחות טכנולוגית נוספת של נעלי הכדורגל. אומברו, לוטו וקלמה הצטרפו לשוק.
בשנות ה-90 סוגים חדשים של סוליה הוצגו כדי לשפר את האיזון של השחקן. ה-Adidas Predator, שעוצב על ידי קרייג ג'ונסטון האוסטרלי בסוף שנות ה-80, שוחרר בשנת 1994 וזכה להצלחה מיידית. Mizuno, Reebok, Uhlsport ונייקי החלו לייצר נעלי כדורגל בעשור הזה. הנעל הראשונה של נייקי, Nike Mercurial Vapor, השפיע מיד על יציאתו בשנת 1998 במיוחד לאחר שרונאלדו לבש זוג כזה במונדיאל 1998.
בעשור הראשון של המאה ה-21 הוצגה טכנולוגיית הלייזר בעזרתה ייצרו את נעל הכדורגל הראשונה בהתאמה אישית ב-2006 וכן הנעל הראשונה ללא שרוכים, Lotto Zhero Gravity, יצא גם הוא בשנת 2006. נעליים נטולות שרוכים הפכו מאוחר יותר לפופולריים מאוד בסוף שנות ה-2010.
בעידן המודרני בו קצב המשחקים הופך מהיר יותר ושחקנים בעלי נטייה טכנית יותר, יצרנים הציגו טכנולוגיה חדשה, הכוללת הנעלה קלה יותר עשויה מחומרים חלופיים.
חומר נעלי כדורגל

נעלי כדורגל הן חלק חיוני מהציוד של השחקן. הן נועדו לספק אחיזה בשטח ולאחוז בקרקע על מנת למנוע החלקה והחלקה. נעלי כדורגל יכולות להיות עשויות מחומרים רבים ושונים כגון גומי, חומר סינתטי כגון ניילון ופוליאוריתן, או עור. החומר הפופולרי ביותר לנעלי כדורגל בעבר הוא עור קנגורו. יש לו מרקם ייחודי והוא עמיד מאוד וקל מאוד מה שהופך אותו מושלם עבור שחקני כדורגל שצריכים להיות זריזים על המגרש. חלק מהשחקנים מעדיפים עור בעוד שאחרים אוהבים חומר סינתטי או פלסטי מכיוון שהם עמידים יותר וזולים יותר.
נעלי כדורגל ומותגים

במקור, נעלי כדורגל היו זמינות רק בשחור, אך בשנים האחרונות, הם הפכו לזמינים בצבעים שונים.
חברות גדולות כמו נייקי, אדידס, פומה וכדומה השפיעו על השוק עם מכירות שיא. נעלי הדגל של נייקי הן Phantom VNM, Phantom VSN, Tiempos ו-The Nike Mercurial Vapor שנלבשו על ידי כריסטיאנו רונאלדו ואחרים. חברת אדידס הגרמנית אחראית למגוון נעליים אותם לבשו דייוויד בקהאם, גארי נוויל וסטיבן ג'רארד.
כל נבחרת גרמניה בכדורגל נעלו נעלי אדידס במהלך גביע העולם ב-2006.
הנעליים של Puma King ננעלו על ידי שחקנים כמו פלה, יוזביו, יוהאן קרויף ודייגו מראדונה.
התאמה אישית

שחקנים רבים משתמשים בהתאמה אישית ברחבי העולם כדי לשפר את מראה הנעליים שלהם ולהפוך אותם לקלות לזיהוי. מקובל מאוד לקבל נעלי כדורגל בהתאמה אישית מלאה עם שם, ראשי תיבות, מספר או לוגו של המועדון. שחקנים מקצועיים כמו ליונל מסי, כריסטיאנו רונאלדו וניימאר התאימו כולם את הנעליים שלהם בצורה כלשהי, או על ידי הכללת מספרם, שמות ילדיהם או הוספת דגל המדינה.
קמעונאים רבים מציעים אפשרויות וצבעים שונים להתאמה אישית של נעלי כדורגל על ידי שימוש במכונות הרקמה, כגון נייקי, אדידס ופומה.
לקריאה נוספת

McArthur, Ian; Kemp, Dave (1995). Elegance Borne of Brutality: An eclectic history of the football boot. London: Two Heads Publishing. ISBN 1-897850-76-X.
הערות שוליים

↑  "Football Boots History". Footy-Boots.com. 9 במאי 2007. נבדק ב-2023-06-08. [By] the mid-nineteenth century [...] workers were playing football in their hard, leather work boots with steel capped toes, sometimes with leather or tacks hammered into the soles as makeshift studs. {{cite web}}:  (עזרה)
↑  "Football Boots – The 1800s". Footy-Boots.com. 9 במאי 2007. נבדק ב-2012-11-23. {{cite web}}:  (עזרה)
1 2  "Adidas Boots 1960-71". Beyond The Last Man. 2013-09-03. נבדק ב-2020-11-03.
↑  "Football Boots – The 1960s". Footy Boots. 2007-05-09. נבדק ב-2020-11-03.
↑  "Leather vs. Leather?". soccer.com. 2013-08-29. נבדק ב-2013-10-14.
↑  "Launched: First Bespoke football boot". Footy-Boots.com. 11 באפריל 2006. נבדק ב-2011-03-16. {{cite web}}:  (עזרה)
↑  "LOTTO ZHERO GRAVITY". Footy Boots. 2006-06-07. נבדק ב-2020-11-03.
↑  "The Lightest Football Boots You Can Buy in 2020". FOOTY.COM. 27 בינואר 2020. {{cite web}}:  (עזרה)
↑  "Soccer Cleats: Best Soccer Shoes For 2022". 2021-04-20. נבדק ב-2022-04-08.
↑  "What Materials are Used in Football (Soccer) Boots?". AZoM.com. 2012-11-21. נבדק ב-2022-04-08.
↑  "Puma Launch their Newest Silo – the Puma EvoPower – In2sports". אורכב מ-המקור ב-2015-04-26. נבדק ב-2016-06-09.
↑  "Cristiano Ronaldo Debuts Mercurial Superfly CR7 'Quinto Triunfo'". SoccerBible. 14 בדצמבר 2017. נבדק ב-2020-11-04. {{cite web}}:  (עזרה)
↑  "Closer Look | Messi Receives Modified Adidas Nemeziz 2018-19 Boots". Footy Headlines. 13 באוגוסט 2018. נבדק ב-2020-11-04. {{cite web}}:  (עזרה)
| --- | --- |
בקרת זהויות :  GND: 1152240897 
פרסומת של Gath & Chaves המקדמות מוצרי " כדורגל ", כולל נעליים של היצרן הבריטי Mc Gregor, בואנוס איירס, ארגנטינה, 1910
זוג נעלי אדידס אטרוסקו, עם ניטים ממתכת
זוג נעלי כדורגל Nike Zoom Air, לשימוש על דשא מלאכותי או חול.
הכדורגלן זלאטן איברהימוביץ' נועל נעלי כדורגל אדומות של אדידס